Το ***Χρόνια Πολλά Ψυχρά κι Ανάποδα*** (πρωτότυπος τίτλος: ***Frozen Fever***) είναι Αμερικανική, μουσική, μικρού μήκους ταινία φαντασίας κινουμένων σχεδίων, παραγωγής 2015 από την Walt Disney Animation Studios και διανομή από την Walt Disney Pictures. Αποτελεί μια συνέχεια της ταινίας μεγάλου μήκους του 2013 *Ψυχρά κι Ανάποδα* και απεικονίζει την ιστορία του πάρτι γενεθλίων της Άννα, το οποίο προσπαθεί να διοργανώσει η Έλσα μαζί με τη βοήθεια των Κρίστοφ και Όλαφ. Οι Κρις Μπακ και Τζένιφερ Λι σκηνοθέτησαν την ταινία, με τους Κρίστεν Μπελ, Ιντίνα Μενζέλ, Τζόναθαν Γκροφ και Τζος Γκαντ να επαναλαμβάνουν τους ρόλους τους από την πρώτη ταινία.

Η παραγωγή του *Χρόνια Πολλά Ψυχρά κι Ανάποδα* ξεκίνησε τον Ιούνιο του 2014 και χρειάστηκαν έξι μήνες για να ολοκληρωθεί. Η ταινία έκανε το ντεμπούτο της στις κινηματογραφικές αίθουσες μαζί με την ταινία της Walt Disney Pictures *Σταχτοπούτα* στις 13 Μαρτίου 2015. Έλαβε θετικές κριτικές από τους κριτικούς και επαινέθηκε για το νέο της τραγούδι «Making Today a Perfect Day» από τους Κρίστεν Άντερσον-Λόπεζ και Ρόμπερτ Λόπεζ.

Πλοκή
-----

Η Έλσα σχεδιάζει να κάνει ένα πάρτι έκπληξη στην Άννα για τα γενέθλιά της με τη βοήθεια των Κρίστοφ, Σβεν και Όλαφ. Ενώ καθοδηγεί την Άννα σε κυνήγι θησαυρού μέσω μιας κλωστής που έχει περιτυλίξει σε όλο το βασίλειο, η Έλσα φαίνεται να έχει αρρωστήσει και, χωρίς να το γνωρίζει, κάθε φορά που φταρνίζεται δημιουργεί ομάδες μικρών χιονάνθρωπων. Οι μικροί αυτοί χιονάνθρωποι ξεκινούν να διαλύουν τη διακόσμηση του πάρτι, ενώ ο Κρίστοφ προσπαθεί να τους σταματήσει και με τη βοήθεια των Όλαφ και Σβεν να ξαναφτιάξει τη διακόσμηση, πριν η Έλσα επιστρέψει με την Άννα. Στο μεταξύ, η κατάσταση της Έλσα χειροτερεύει και αρχίζει να παραληρεί από τον πυρετό, αλλά αρνείται να διακόψει τη μέρα παρά τις προσπάθειες της Άννα να την πείσει πως το πάρτι μπορεί να περιμένει. Όταν όμως η Έλσα κοντεύει να πέσει από τον πύργο του ρολογιού, πείθεται πως πρέπει να ξεκουραστεί.

Η Άννα και η Έλσα επιστρέφουν στο κάστρο όπου η Έλσα απολογείται που της κατέστρεψε ακόμα ένα πάρτι γενεθλίων, αλλά η Άννα τη διαβεβαιώνει πως αυτό δεν ισχύει. Οι πόρτες του κάστρου όμως ανοίγουν και η Άννα βλέπει τους Κρίστοφ, Όλαφ και Σβεν πάνω σε ένα βουνό από μικρούς χιονάνθρωπους, οι οποίοι παρά το χάος της κάνουν την έκπληξη για τα γενέθλιά της. Η Έλσα φταρνίζεται και αυτή τη φορά βλέπει πως παράγει μικρούς χιονάνθρωπους. Παρά τις αντιρρήσεις της Άννα, η Έλσα ολοκληρώνει την έκπληξη φυσώντας σε ένα τεράστιο άλφρον.

Η Έλσα ξεκουράζεται στο δωμάτιό της με την Άννα να την φροντίζει, ενώ ο Όλαφ, ο Κρίστοφ και ο Σβεν οδηγούν τους μικρούς χιονάνθρωπους στο παγωμένο παλάτι της Έλσα, όπου μπορούν να μείνουν με τον γιγάντιο Χιονάνθρωπο που το φυλάει.

Ηθοποιοί
--------

* Κρίστεν Μπελ ως Άννα
* Ιντίνα Μενζέλ ως Έλσα
* Τζόναθαν Γκροφ ως Κρίστοφ
* Τζος Γκαντ ως Όλαφ
* Κρις Γουίλιαμς ως Όακεν
* Σαντίνο Φονάνα ως Χανς
* Πολ Μπριγκς ως Χιονάνθρωπος

### Ελληνική μεταγλώττιση

* Βάσια Ζαχαροπούλου ως Άννα
* Σία Κοσκινά ως Έλσα
* Φοίβος Ριμένας ως Κρίστοφ
	+ Γιώργος Ζαχαρόπουλος ως Κρίστοφ (τραγούδι)
* Βασίλης Αξιώτης ως Όλαφ
* Ηλίας Ματάμης ως Χανς
* Βαγγέλης Παναγόπουλος ως Όακεν
* Αλέξανδρος Λουζιώτης ως Χιονάνθρωπος
* Συμμετέχουν: Νεκτάριος Γεωργιάδης, Στεφανία Χούγια, Χριστίνα Αλεξίου, Ειρήνη Τσίγκα, Κωνσταντίνα Τσιριμώνα, Λουίζα Σοφιανοπούλου, Χριστέλα Γκιζέλη

Παραγωγή
--------

Οι σκηνοθέτες της ταινίας Κρις Μπακ και Τζένιφερ ΛιΟι παραγωγοί της ταινίας Πίτερ Ντελ Βίτσο και Έιμι ΣκρίμπνερΚαι οι δύο φωτογραφίες τραβήχτηκαν στην έκθεση D23 ου 2015 στο Άναχαϊμ.
Στις 2 Σεπτεμβρίου 2014, κατά τη διάρκεια προβολής του *The Story of Frozen: Making a Disney Animated Classic* στο ABC, ο επικεφαλής του τμήματος δημιουργίας των Walt Disney Animation Studios, Τζον Λάσιτερ, ανακοίνωσε πως μια μικρού μήκους ταινία *Ψυχρά κι Ανάποδα* με ένα καινούριο τραγούδι θα κυκλοφορούσε στο μέλλον. Την ίδια μέρα, το περιοδικό *Variety* δημοσίευσε πως η μικρού μήκους ταινία θα κυκλοφορούσε στις αρχές του 2015 και θα είχε τον τίτλο *Χρόνια Πολλά Ψυχρά κι Ανάποδα*, με τους Κρις Μπακ και Τζένιφερ Λι να επιστρέφουν ως σκηνοθέτες, τον Πίτερ Ντελ Βίτσο να επιστρέφει ως παραγωγός κι ένα νέο τραγούδι από τους Κρίστεν Άντερσον-Λόπεζ και Ρόμπερτ Λόπεζ θα συμπεριλαμβανόταν σε αυτήν. Ο χιονάνθρωπος Όλαφ θα βρισκόταν επίσης στην ταινία. Στις 3 Δεκεμβρίου 2014, ανακοινώθηκε πως η Έιμι Σκρίμπνερ θα ήταν συμπαραγωγός της ταινίας και πως το *Χρόνια Πολλά Ψυχρά κι Ανάποδα* θα έκανε το ντεμπούτο του στις αίθουσες μαζί με την ταινία των Walt Disney Pictures, *Σταχτοπούτα*, στις 13 Μαρτίου 2015. Στα τέλη Δεκεμβρίου, οι σκηνοθέτες είπαν στο Associated Press: «Υπάρχει κάτι μαγικό σχετικά με αυτούς τους χαρακτήρες και αυτό το καστ και αυτή τη μουσική. Ευελπιστούμε το κοινό θα απολαύσει την ταινία μικρού μήκους που φτιάχνουμε, αλλά το νιώσαμε και πάλι. Ήταν πραγματικά διασκεδαστικό». Περίπου την ίδια περίοδο, ο Ντέιβ Μέτζγκερ, ο οποίος είχε δουλέψει στην ενορχήστρωση του *Ψυχρά κι Ανάποδα*, φανέρωσε πως δούλευε ήδη πάνω στο *Χρόνια Πολλά Ψυχρά κι Ανάποδα*.

Η ταινία μικρού μήκους περιλαμβάνει το τραγούδι των Άντερσον-Λόπεζ και Λόπεζ, «Making Today a Perfect Day». Στην πρεμιέρα της *Σταχτοπούτας* και του *Χρόνια Πολλά Ψυχρά κι Ανάποδα* στο El Capitan Theatre στο Χόλυγουντ, Καλιφόρνια την 1η Μαρτίου 2015, ο Τζος Γκαντ είπε στο *USA Today*: «Θέλω να απολογηθώ στους γονείς σε όλο τον κόσμο για το γεγονός πως τα παιδιά τους πρόκειται να τραγουδούν ένα ολοκαίνουργιο *Ψυχρά κι Ανάποδα* τραγούδι».

Οι δημιουργοί άρχισαν να μοιράζονται ιδέες και δυνατότητες για την ταινία μικρού μήκους τον Ιούνιο του 2014. Μετά από κάποιες πρώτες συζητήσεις σχετικά με τον Όλαφ, ο επικεφαλής καλλιτέχνης ιστορίας Μαρκ Σμιθ πέταξε την ιδέα του τι θα γινόταν αν η Έλσα αρρώσταινε, κάτι το οποίο έγινε η βάση της πλοκής της ταινίας. Οι σκηνοθέτες ξεκίνησαν να δουλεύουν πάνω στην ταινία τον Ιούνιο και μέχρι τον Αύγουστο ήταν πίσω στο στούντιο ηχογράφησης με το καστ για να καθορίσουν τα φωνητικά κομμάτια. Η παραγωγή του *Χρόνια Πολλά Ψυχρά κι Ανάποδα* διήρκεσε έξι μήνες. Όλοι οι εικονογραφιστές από το *Ψυχρά κι Ανάποδα* ήθελαν να επιστρέψουν για να εικονογραφήσουν τουλάχιστον ένα πλάνο του *Χρόνια Πολλά Ψυχρά κι Ανάποδα*, με αποτέλεσμα ενός μεγάλου αριθμού εικονογραφιστών για μια ταινία μικρού μήκους. Αγωνίστηκαν να συμπιέσουν τη φάση εικονογράφησης ανάμεσα στο μικρό χρονικό διάστημα του φθινοπώρου του 2014, μετά το τέλος εικονογράφησης της ταινίας *Οι Υπερέξι* και πριν οι εικονογραφιστές των στούντιο ξεκινήσουν να δουλεύουν σε μεταγενέστερες ταινίες.

Κυκλοφορία και υποδοχή
----------------------

Το *Χρόνια Πολλά Ψυχρά κι Ανάποδα* έκανε πρεμιέρα στις αίθουσες μαζί με την ταινία των Walt Disney Pictures *Σταχτοπούτα* στις 13 Μαρτίου 2015. Κυκλοφόρησε σε ψηφιακή μορφή υψηλής ευκρίνειας (Digital HD) και στο Disney Movies Anywhere στις 11 Αυγούστου 2015, ενώ κυκλοφόρησε στο πακέτο DVD/Blu-ray συλλογής ταινιών μικρού μήκους της Disney στις 18 Αυγούστου 2015. Συμπεριλήφθηκε επίσης στις κυκλοφορίες Blu-ray, DVD και Digital HD της *Σταχτοπούτας* στις 15 Σεπτεμβρίου 2015. Στις 9 Νοεμβρίου 2015, κυκλοφόρησε σε δικό του αποκλειστικό DVD, ευγενή χορηγία των καταστημάτων Tesco του Ηνωμένου Βασιλείου.

Η Κλαούντια Πούιγκ από το *USA Today* βαθμολόγησε την ταινία με 3/4 και περιέγραψε το καινούριο τραγούδι («Making Today a Perfect Day») ως «ευχάριστο». Κατέληξε πως παρόλο που η ταινία «δεν είναι τόσο αναζωογονητική και εφευρετική όσο η αυθεντική, παραμένει ένα κέρασμα το να βλέπεις μια σύντομη ιστορία αυτών των δύο αδελφών σε ένα καλόκαρδο spin-off». Γράφοντας για το *BBC*, η Νάταλι Τζέιμισον αποκάλεσε το καινούριο τραγούδι «πιασάρικο και διασκεδαστικό». Ο Ρόμπι Κόλιν από την εφημερίδα *The Daily Telegraph* επαίνεσε το τραγούδι «Making Today a Perfect Day» δηλώνοντας: «είναι μια μπουκίτσα γλυκών, πασπαλισμένη με αγνή παγωμένη ζάχαρη και υποδηλώνει πως οι Κρίστεν Άντερσον-Λόπεζ και Ρόμπερτ Λόπεζ είναι ικανοί να δημιουργήσουν κάτι ιδιαίτερο για την επικείμενη συνέχεια μεγάλου μήκους του *Ψυχρά κι Ανάποδα*». Ο Μάικ Σκοτ από την εφημερίδα *The Times-Picayune* έγραψε πως «με το μείγμα της γλυκύτητας, της ανοησίας και της μη μελωδικότητας, αυτή η ταινία μικρού μήκους της Disney είναι ικανοποιητικά συνεπής στο όραμα και στο πνεύμα του αυθεντικού *Ψυχρά κι Ανάποδα*».

Ο Νταν Κόις από το περιοδικό *Slate* αποκάλεσε την ταινία «ένα πραγματικό κρίμα, η πρώτη αστοχία της Disney στα προγράμματα μικρού μήκους και, ως εκ τούτου, η πρώτη σοβαρή αστοχία όσο βρίσκεται ο Λάσιτερ στο τιμόνι». Η Γουίτνεϊ Σέιμπολντ από το *CraveOnline* έγραψε πως η ταινία «είναι μια γιορτή του πολύ ευγενούς και εμφανούς καταναλωτισμού με τον οποίο η Disney πάντα μολύνει το τοπίο».

Παραπομπές
----------

1. ↑  «'Frozen Fever' to Feature Music by Christophe Beck». *Film Music Reporter*. 6 Φεβρουαρίου 2015. Αρχειοθετήθηκε από το πρωτότυπο στις 7 Φεβρουαρίου 2015.. Ανακτήθηκε στις 30 Μαΐου 2019.
2. ↑  «Exclusive First Look at Disney's 'Frozen Fever' Trailer». ABC News. 25 Φεβρουαρίου 2015. Αρχειοθετήθηκε από το πρωτότυπο στις 16 Αυγούστου 2015. Ανακτήθηκε στις 30 Μαΐου 2019.
3. ↑  Butler, Karen (2 Σεπτεμβρίου 2014). «'Frozen' characters to return for a new short film, says Disney». United Press International. Αρχειοθετήθηκε από το πρωτότυπο στις 3 Σεπτεμβρίου 2014.. Ανακτήθηκε στις 30 Μαΐου 2019.
4. ↑  Graser, Marc (2 Σεπτεμβρίου 2014). «'Frozen' Characters to Return in 'Frozen Fever' Animated Short». *Variety*. Αρχειοθετήθηκε από το πρωτότυπο στις 4 Σεπτεμβρίου 2014.. Ανακτήθηκε στις 30 Μαΐου 2019.
5. ↑  Zakarin, Jordan (2 Σεπτεμβρίου 2014). «Disney's New 'Frozen' Short Film Will Premiere in Spring 2015». TheWrap. Αρχειοθετήθηκε από το πρωτότυπο στις 3 Σεπτεμβρίου 2014.. Ανακτήθηκε στις 30 Μαΐου 2019.
6. ↑  Breznican, Anthony (2 Σεπτεμβρίου 2014). «'Frozen Fever': Disney to bring back Elsa and Anna for animated short». *Entertainment Weekly*. Αρχειοθετήθηκε από το πρωτότυπο στις 20 Φεβρουαρίου 2015.. Ανακτήθηκε στις 30 Μαΐου 2019.
7. 1 2  Ford, Rebecca (3 Δεκεμβρίου 2014). «'Frozen' Short Film to Screen in Front of Disney's 'Cinderella'». *The Hollywood Reporter*. Αρχειοθετήθηκε από το πρωτότυπο στις 3 Δεκεμβρίου 2014.. Ανακτήθηκε στις 30 Μαΐου 2019.
8. ↑  Graser, Marc (3 Δεκεμβρίου 2014). «'Frozen Fever' Short to Debut in Front of Disney's 'Cinderella'». *Variety*. Αρχειοθετήθηκε από το πρωτότυπο στις 9 Δεκεμβρίου 2014.. Ανακτήθηκε στις 30 Μαΐου 2019.
9. ↑  Kennedy, Mark (23 Δεκεμβρίου 2014). «'Frozen' Is Named Top Entertainer of the Year by AP». Associated Press. New York. Αρχειοθετήθηκε από το πρωτότυπο στις 2 Ιανουαρίου 2015.. Ανακτήθηκε στις 24 Δεκεμβρίου 2014.
10. ↑  Stabler, David (24 Δεκεμβρίου 2014). «'Frozen' arranger working on sequel, 'Frozen Fever'». *The Oregonian*. Αρχειοθετήθηκε από το πρωτότυπο στις 2 Ιανουαρίου 2015.. Ανακτήθηκε στις 30 Μαΐου 2019.
11. 1 2  Puig, Claudia (28 Φεβρουαρίου 2015). «'Frozen Fever' will warm kids' hearts». *USA Today*. Αρχειοθετήθηκε από το πρωτότυπο στις 1 Μαρτίου 2015.. Ανακτήθηκε στις 30 Μαΐου 2019.
12. ↑  Alexander, Bryan (2 Μαρτίου 2015). «Josh Gad apologizes to parents for unleashing new Frozen song». *USA Today*. Αρχειοθετήθηκε από το πρωτότυπο στις 4 Μαρτίου 2015.. Ανακτήθηκε στις 30 Μαΐου 2019.
13. 1 2  Desowitz, Bill (12 Μαρτίου 2015). «Immersed in Movies: Chris Buck & Jennifer Lee Talk 'Frozen Fever'». *Indiewire*. Αρχειοθετήθηκε από το πρωτότυπο στις 20 Σεπτεμβρίου 2015.. Ανακτήθηκε στις 10 Οκτωβρίου 2015.
14. ↑  Tanswell, Adam. «Frozen Fever – Behind the Magic!». *National Geographic Kids*. Αρχειοθετήθηκε από το πρωτότυπο στις 2 Απριλίου 2015.. Ανακτήθηκε στις 29 Μαρτίου 2015.
15. ↑  Taylor, Drew (11 Μαρτίου 2015). «'Frozen Fever' Is a 'Thank You' to Fans, Say Directors Jennifer Lee and Chris Buck». Moviefone. Αρχειοθετήθηκε από το πρωτότυπο στις 13 Μαρτίου 2015.. Ανακτήθηκε στις 14 Μαρτίου 2015.
16. ↑  Miller, Daniel (20 Φεβρουαρίου 2015). «Software behind 'Big Hero 6' pushes envelope on computer animation». *Los Angeles Times*. Αρχειοθετήθηκε από το πρωτότυπο στις 23 Φεβρουαρίου 2015.. Ανακτήθηκε στις 30 Μαΐου 2019.
17. ↑  Doty, Meriah (4 Ιουνίου 2015). «'Frozen Fever' (and Easter Eggs!) Coming Soon on Disney Shorts Blu-ray (Exclusive)». Yahoo! Movies. Αρχειοθετήθηκε από το πρωτότυπο στις 4 Ιουνίου 2015. Ανακτήθηκε στις 30 Μαΐου 2019.
18. ↑  Evry, Max (12 Ιουνίου 2015). «Cinderella Blu-ray and Digital HD Announced, Watch Alternate Opening». ComingSoon.net. Αρχειοθετήθηκε από το πρωτότυπο στις 26 Ιουνίου 2015. Ανακτήθηκε στις 30 Μαΐου 2019.
19. ↑  «Frozen Fever (Tesco Exclusive DVD)». *Tesco Direct*. 9 Νοεμβρίου 2015. Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 1 Δεκεμβρίου 2015.
20. ↑  Jamieson, Natalie (2 Μαρτίου 2015). «Frozen Fever: Seven things we learnt from its seven minutes». BBC. Αρχειοθετήθηκε από το πρωτότυπο στις 3 Μαρτίου 2015.. Ανακτήθηκε στις 30 Μαΐου 2019.
21. ↑  Collin, Robbie (20 Μαρτίου 2015). «Frozen Fever: 'a lip-smacking confection'». *The Daily Telegraph*. Αρχειοθετήθηκε από το πρωτότυπο στις 1 Νοεμβρίου 2015.. Ανακτήθηκε στις 30 Μαΐου 2019.
22. ↑  Scott, Mike (11 Μαρτίου 2015). «Disney's 'Frozen Fever' animated short offers a sweet warm-up act for 'Cinderella' audiences». *The Times-Picayune*. Αρχειοθετήθηκε από το πρωτότυπο στις 16 Σεπτεμβρίου 2015.. Ανακτήθηκε στις 30 Μαΐου 2019.
23. ↑  Kois, Dan (12 Μαρτίου 2015). «Excited About the New Frozen Short Playing With Cinderella? Let It Go—It's a Mess.». *Slate*. Αρχειοθετήθηκε από το πρωτότυπο στις 27 Σεπτεμβρίου 2015.. Ανακτήθηκε στις 30 Μαΐου 2019.
24. ↑  Seibold, Witney (13 Μαρτίου 2015). «'Frozen Fever' Review: More is Much Less». *CraveOnline*. Αρχειοθετήθηκε από το πρωτότυπο στις 8 Δεκεμβρίου 2015.. Ανακτήθηκε στις 30 Μαΐου 2019.

Εξωτερικοί σύνδεσμοι
--------------------

* Επίσημος ιστότοπος
* *Χρόνια Πολλά Ψυχρά κι Ανάποδα*   στην IMDb
* *Χρόνια Πολλά Ψυχρά κι Ανάποδα* στο Rotten Tomatoes

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ψυχρά κι Ανάποδα |
| --- |
|  |
| Ταινίες | 
* *Ψυχρά κι Ανάποδα* (2013)
	+ soundtrack
	+ διακρίσεις
	+ απήχηση στην κοινωνία
* *Ψυχρά κι Ανάποδα ΙΙ* (2019)
	+ soundtrack
 |
|  |
| Μικρού μήκους | 
* *Χρόνια Πολλά Ψυχρά κι Ανάποδα* (2015)
* *Η Περιπέτεια του Όλαφ* (2017)
 |
|  |
| Χαρακτήρες | 
* Άννα
* Έλσα
* Κρίστοφ
* Όλαφ
* Σβεν
 |
|  |
| Θέατρο | 
* *Ψυχρά κι Ανάποδα* (μιούζικαλ)
 |
|  |
| Μουσική | 
* "Let It Go"
 |
|  |
| Σχετικά θέματα | 
* "Η Βασίλισσα του Χιονιού"
* *Once Upon a Time* (4ος κύκλος)
 |

 |